section_heading: Djetinjstvo i početak karijere (1972. – 1993.)
paragraph_text: Početkom 1990. godine pobijedila je na radijskom natjecanju „DemoX“ Radio Zagreba i osvojila snimanje svog prvog LP-a. Srpnja 1990. godine nastupa na Splitskom festivalu s pjesmom „Vodi me na ples“, a krajem godine i na Zagrebfestu s pjesmom „Sklopi oči muzika dok svira“, gdje je osvojila prvu nagradu. Iste godine postaje i voditeljica emisije „Top cup“ na HRT-u, koju je vodila godinu dana, a krajem godine odlazi na prvu turneju po Australiji.